Марго Фонтейн

Марго ханым Фонтейн (, кыз Маргарет Хукем Margaret Hookham; 18 май 1919 ел, Бөекбритания, Реге — 21 февраль — 1991 ел, Панама) — балет артисты, Лондон Король балетының прима-балеринасы, ССРБ дан качканнан соң Рудольф Нуриевның даими партнеры, Панама юристы һәм дипломаты Тито де Ариасаның хатыны.

 Биографиясе 
Марго Фонтейн балет белән педагог Грэйс Босустоуда үзенең өлкән абыйсы белән бергә дүрт яшьлек чагыннан шөгыльләнә башлый. Сигез яшендә гаиләсе белән Шанхайга күчеп килә. Анда атасы тәмәке фабрикасында инженер булып эшләгән була. Шунда ук рус эмигранты Георгий Гончаровның студиясендә балет белән шөгелләнүен дәвам итә.

1933 елда, ундүрт яшендә әнисе белән Лондонга әйләнеп кайта (аның атасы Икенче дөнья сугышында японнар тарафыннан монда җибәрелгән була). Нинет де Валуа балет студиясендә шөгыльләнә башлый. Биредә Ольга Преображенская һәм Матильда Кшесинская аның остазлары була. Киләсе 1934 елда ул де Валуа җитәкләгән «Вик-Уэллс» труппасы составында беренче тапкыр сәхнәдә чыгыш ясый. Тәнкыйтчеләр һәм тамашачылар яшь башкаручының биюдәге сыгылмалыгын шунда ук бик ошаталар.

Труппадан прима-балерина Алисия Маркованың китүе белән Марго аның урынын ала. Солистка буларак ул «Аккош күле», «Жизель», «Йокыдагы сылу» балетларында төп партияларны башкара. Үзенең классик балеттагы бөтен партияләрен Марго Вера Волкова белән, аның шәхси Лондон студиясендә, бергә әзерли. Волкова балерина өчен аның артист сәләтен тулысынча ачуда ярдәм итүче педагог була.

Сугыштан соң Фредерик Аштонның «Дафнис һәм Хлоя» (1951), «Сильвия» (1952) һәм «Ундина»(1958) балетларының премьераларында бии. ССРБга гастрольләре вакытында Мәскәү Зур театры сәхнәсендә ул соңгы спектаклен бии.

 Нуреев белән дуэт 
1961 елда, 42 яшендә Марго Фонтейн 23 яшьлек Рудольф Нуреев белән очраша. Ул Лондонга Король академия биюе файдасына Марго оештырган хәйрия концертына килә. Бу чорга Марго инде артист карьерасын тәмамларга уйласа да, Рудольф белән очрашканнан соң алар бергәләп биеп карарга хәл итәләр. «Жизель» балетыннан соң көтелмәгән уңышка ирешәләр: артистар тамашачыга баш ияргә чыкканда әлегә булмаганча алкышларга күмеләләр. Нуреевның „өтеп алыр хис-тойгылы“ булуы Фонтейнның әлегә кузгатылмаган ярсу хисләр һәм орчыктай җиңеллегеннән туган ачык сафлыгына капма-каршы килүе тудырды бу алкышларны» — дип яза аларның дуэты турында Диана Солуэй.

 Сылтамалар 

 Биография (англ.) 
 Фотографии Марго Фонтейн // коллекция Национальной портретной галереи, Лондон. 
 М. Фонтейн и Р. Нуреев в балете «Жизель», Австралийский балет // кинохроника студии Pathé, 1964 

 Биография (англ.) 
 Фотографии Марго Фонтейн // коллекция Национальной портретной галереи, Лондон. 
 М. Фонтейн и Р. Нуреев в балете «Жизель», Австралийский балет // кинохроника студии Pathé, 1964 
Төркем:Британия империясе ордены дама-командорлары
Төркем:Әлифба буенча шәхесләр
Төркем:1991 елда вафатлар
Төркем:21 февраль көнне вафатлар
Төркем:Англиядә туганнар
Төркем:1919 елда туганнар
Төркем:18 май көнне туганнар